钦定古今图书集成/明伦汇编/官常典/第730卷 > 马骧
## 钦定古今图书集成/明伦汇编/官常典/第730卷 > 马骧

按《金史忠义传》：骧，禹城人也。登进士，历官有声。贞祐
三年，为曹州济阴令。四月，大元克曹州，骧被执，军卒
搒掠求金，骧曰：“‘吾书生，何从得是’？又使跪，骧曰：‘吾膝
不能屈，欲杀即杀，得死为大金鬼足矣’。”遂死。赠朝列
大夫、泰定军节度副使，仍树碑于州，以时致祭。贞祐
四年七月，诏以其男惟贤于八贯石局分收补。